CELEX: 
Language: bg
Date: 2017-01-31 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за допълнение на Регламент (ЕС) № 251/2014 на Европейския парламент и на Съвета по отношение на разрешените производствени процеси за получаване на ароматизирани лозаро-винарски продукти

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               С Регламент (ЕС) № 251/2014 на Европейския парламент и на Съвета за определяне, описание, представяне, етикетиране и правна закрила на географските указания на ароматизирани лозаро-винарски продукти Комисията се оправомощава да приема делегирани актове за определянето на разрешени производствени процеси с цел получаване на ароматизирани лозаро-винарски продукти.
            
            
               Целта на настоящия делегиран акт е да бъдат определени такива разрешени производствени процеси, като се вземат предвид производствените процеси, препоръчани от Международната организация по лозата и виното (OIV).
            
            
               Тази инициатива не е включена в програмата REFIT. Предложението обаче е съставено с оглед на ръководните принципи за „по-добро регулиране“.
            
            
               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ
            
            
               Правното основание за настоящия делегиран акт е Регламент (ЕС) № 251/2014 на Европейския парламент и на Съвета от 26 февруари 2014 г. за определяне, описание, представяне, етикетиране и правна закрила на географските указания на ароматизирани лозаро-винарски продукти
                  1
               , и по-специално член 4, параграф 2 от него.
            
            
               
                  За прилагането на разпоредбите на посочения регламент отговарят държавите членки. Необходимо е обаче да се осигури еднаквото прилагане на правилата относно ароматизираните вина във всички държави членки, за да се предотвратят измамните практики, да се гарантира защитата на потребителите и да се избегне нелоялна конкуренция. Затова законодателят е предоставил на Комисията правомощието да прилага мерки, по-специално по отношение на разрешените производствени методи за производство на ароматизирани лозаро-винарски продукти.
               
            
            
               Самостоятелните действия от страна на държавите членки не биха били достатъчни да осигурят съгласувани и недискриминационни разпоредби. Освен това необходимостта да се спазват специални национални правила би създала прекомерна тежест за операторите в сектора на ароматизираните лозаро-винарски продукти и би увеличила разходите им. Това ще бъде във вреда на потребителите, които може да бъдат заблудени по отношение на състава и естеството на крайния продукт.
            
            
               3.ОЦЕНКА, КОНСУЛТАЦИЯ И ОЦЕНКА НА ВЪЗДЕЙСТВИЕТО
            
            
               Консултации с участието на експерти от всичките 28 държави членки бяха проведени в рамките на експертната група за селскостопанските пазари, по-специално по аспектите, попадащи в обхвата на Регламента за единната ООП (подгрупа „Вино“), по време на заседанията, проведени на 30 май и 19 юли 2016 г., на които беше представен и съгласуван проект на текст. Проектът на текста на настоящия акт бе предаден на Европейския парламент и на Съвета при свикването на заседанията на експертната група.
            
            
               Освен това процесите за производство на ароматизирани лозаро-винарски продукти бяха обсъдени в контекста на заседанията на групата за граждански диалог, по време на които Комисията събра информация, мнения и препоръки от експертите по ароматизирани лозаро-винарски продукти.
            
            
               Между държавите членки и производителите на ароматизирани лозаро-винарски продукти има консенсус относно разрешените с настоящия делегиран акт производствени процеси, които са определени, като се вземат предвид производствените процеси, препоръчани и публикувани от Международната организация по лозата и виното (OIV). Затова не бе счетено за необходимо да се изготви оценка на въздействието.
            
            
               Проектът на делегирания регламент беше публикуван на портала „По-добро регулиране“ и беше достъпен за широката общественост от 23 септември до 21 октомври 2016 г. По него не бяха получени коментари.
            
            
               4.ОТРАЖЕНИЕ ВЪРХУ БЮДЖЕТА
            
            
               Предложението няма да има отражение върху бюджета на ЕС.
            
            
               ДЕЛЕГИРАН РЕГЛАМЕНТ (ЕС) .../... НА КОМИСИЯТА
            
            
               от 31.1.2017 година
            
            
               за допълнение на Регламент (ЕС) № 251/2014 на Европейския парламент и на Съвета по отношение на разрешените производствени процеси за получаване на ароматизирани лозаро-винарски продукти
            
         
         
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) № 251/2014 на Европейския парламент и на Съвета от 26 февруари 2014 г. за определяне, описание, представяне, етикетиране и правна закрила на географските указания на ароматизирани лозаро-винарски продукти
                  2
               , и по-специално член 4, параграф 2 от него,
            
            
               като има предвид, че:
            
            
               (1)Ароматизираните лозаро-винарски продукти са традиционно произвеждани в Съюза и представляват важен отрасъл за производителите и потребителите, както и важна възможност за реализация на селскостопанската продукция на Съюза. В член 4 от Регламент (ЕС) № 251/2014 се определят изискванията, ограниченията и описанията, в съответствие с които трябва да се произвеждат ароматизираните вина. С посочената разпоредба също така се оправомощава Комисията да приеме делегиран акт с цел определяне на производствените процеси за получаване на ароматизирани лозаро-винарски продукти.
            
            
               (2)За да се постигне висока степен на защита на потребителите, да се предотвратят измамните практики и да се гарантира лоялна конкуренция между производителите, следва да се установят ясно определени критерии за производството на ароматизирани лозаро-винарски продукти. Освен това в съответствие с член 4 от Регламент (ЕС) № 251/2014 Комисията следва да вземе предвид производствените процеси, препоръчани и публикувани от Международната организация по лозата и виното (OIV).
            
            
               (3)Препоръчаните и публикувани от OIV процеси за производство на ароматизирани лозаро-винарски продукти са включени в Резолюция OENO 439-2012 на OIV и следва да се използват като референтен източник за определяне на разрешените в Съюза производствени процеси. От консултацията с експерти на държавите членки и с представители на сектора на ароматизираните лозаро-винарски продукти се оказва обаче, че някои от тези процеси не отразяват изцяло традиционните производствени практики в Съюза. Поради това те следва да бъдат адаптирани и допълнени, за да отговарят по-добре на нуждите на производителите по отношение на методите за производство и очакванията на потребителите във връзка с качеството на продуктите,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Процеси за производство на ароматизирани лозаро-винарски продукти
            
            
               Разрешените производствени процеси за получаване на ароматизирани лозаро-винарски продукти в съответствие с Регламент (ЕС) № 251/2014 са процесите, изброени в приложението към настоящия регламент.
            
            
               Член 2
            
            
                Влизане в сила
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 31.1.2017 година.
            
            
               
                     За Комисията
               
               
                     Председател
                     Jean-Claude JUNCKER
               
            
         
         
            
                  
                     (1)
                  ОВ L 84, 20.3.2014 г., стр. 14.
               
               
                  
                     (2)
                  ОВ L 84, 20.3.2014 г., стр. 14.
               
            
      
    ---documentbreak--- 
      
         
         
            
               Списък на разрешените производствени процеси, посочени в 
                  член 4, параграф 2 от Регламент (ЕО) № 251/2014
            
            
                     
                        №
                     
                  
                  
                     
                        Производствен процес
                     
                  
                  
                     
                        Цел
                     
                  
                  
                     
                        Условия за употреба
                     
                  
                  
                     
                        Изисквания
                     
                  
               
                     
                        1
                     
                  
                  
                     
                        Повишаване и намаляване на киселинното съдържание
                     
                  
                  
                     
                        Да се повиши или намали съдържанието на титруеми киселини и действителната киселинност (намаляване или увеличаване на pH), за да се придадат специфични органолептични характеристики и да се увеличи стабилността.
                     
                  
                  
                     
                        Електромембранна обработка
                     
                     
                        Обработка с катионообменители
                     
                  
                  
                     
                        По отношение на електромембранната обработка за повишаване на киселинното съдържание се прилагат mutatis mutandis изискванията, посочени в допълнение 14 към Регламент (ЕО) № 606/2009 на Комисията
                           1
                        .
                     
                     
                        По отношение на електромембранната обработка за намаляване на киселинното съдържание се прилагат mutatis mutandis изискванията, посочени в допълнение 17 към Регламент (ЕО) № 606/2009.
                     
                     
                        По отношение на употребата на катионообменители се прилагат mutatis mutandis изискванията, посочени в допълнение 15 към Регламент (ЕО) № 606/2009. 
                     
                  
               
                     
                        2
                     
                  
                  
                     
                        Филтриране и центрофугиране
                     
                  
                  
                     
                        Да се постигнат: 
                     
                     
                        прозрачност на продуктите 
                     
                     
                        биологична стабилност чрез отстраняване на микроорганизмите 
                     
                     
                        химична стабилност.
                     
                  
                  
                     
                        Протичане на ароматизираните лозаро-винарски продукти през филтри, които улавят суспендираните частици и веществата в колоиден разтвор.
                     
                     
                        Филтрирането може да се извършва със или без инертна филтрираща добавка, с органични или минерални мембрани, включително полупропускливи мембрани.
                     
                  
                  
                     
                  
               
                     
                        3
                     
                  
                  
                     
                        Корекция на цвета и вкуса
                     
                  
                  
                     
                        Да се коригира цветът на продукта.
                     
                     
                        Да се придадат специфични органолептични характеристики на продукта.
                     
                  
                  
                     
                        Обработка с активен въглен за енологична употреба
                     
                     
                        Обработка с поливинилполипиролидон.
                     
                  
                  
                     
                        Активен въглен: максимум 200 g/hl
                     
                     
                        Поливинилполипиролидон: максимум 80 g/hl
                     
                  
               
                     
                        4
                     
                  
                  
                     
                        Увеличаване на алкохолното съдържание
                     
                  
                  
                     
                        Да се увеличи алкохолното съдържание
                     
                  
                  
                     
                        Отстраняване на водата чрез: 
                     
                     
                        oтехники на обогатяване чрез извличане, като например обратна осмоза;
                     
                     
                        oкриоконцентрация чрез замразяване и отстраняване на така образувания лед.
                     
                     
                        Повторна ферментация чрез добавяне на ферментируеми захари от захарите, посочени в точка 2 от приложение I към Регламент (ЕО) № 251/2014, и последваща ферментация чрез подбрани дрожди.
                     
                  
                  
                     
                  
               
                     
                        5
                     
                  
                  
                     
                        Намаляване на алкохолното съдържание
                     
                  
                  
                     
                        Да се намали алкохолното съдържание
                     
                     
                  
                  
                     
                        Отделяне на етанола посредством техники за физическа сепарация.
                     
                  
                  
                     
                        Обработваните ароматизирани лозаро-винарски продукти не трябва да имат органолептични недостатъци и трябва да бъдат годни за пряка консумация от човека.
                     
                     
                        Не може да се извършва намаляване на алкохола в ароматизиран лозаро-винарски продукт, ако при производството на ароматизирания лозаро-винарски продукт е била осъществена една от следните операции:
                     
                     
                        -добавяне на алкохол
                     
                     
                        -концентриране
                     
                     
                        -повторна ферментация
                     
                  
               
                     
                        6
                     
                  
                  
                     
                        Тартаратна стабилизация
                     
                  
                  
                     
                        Да се постигне тартаратна стабилност спрямо калиевия хидрогентартарат, калциевия тартарат и други калциеви соли.
                     
                  
                  
                     
                        Обработка чрез електродиализа
                     
                     
                        Обработка с катионообменител, по време на която основното вино преминава през колона, запълнена с полимерна смола, действаща като неразтворим полиелектролит, чиито катиони могат да се обменят с катионите от околната среда.
                     
                     
                        Охлаждане чрез съхраняване на продуктите при понижена температура
                     
                  
                  
                     
                        По отношение на обработката чрез електродиализа се прилагат mutatis mutandis изискванията, посочени в допълнение 7 към Регламент (ЕО) № 606/2009.
                     
                     
                        По отношение на употребата на катионообменители се прилагат mutatis mutandis изискванията, посочени в допълнение 12 към Регламент (ЕО) № 606/2009.
                     
                     
                     
                  
               
                     
                        7
                     
                  
                  
                     
                        Купажиране
                     
                  
                  
                     
                        Да се коригира окончателният органолептичен профил на ароматизираните лозаро-винарски продукти
                     
                  
                  
                     
                        Купажиране на различни продукти от лозаро-винарския сектор, посочени в член 3, параграф 2, буква а), параграф 3, буква а) и параграф 4, буква а) от Регламент (ЕС) № 251/2014.
                     
                  
                  
                     
                  
               
                     
                        8
                     
                  
                  
                     
                        Запазване чрез топлина
                     
                  
                  
                     
                        Да се запази продуктът, като се осигури микробиологична стабилност.
                     
                  
                  
                     
                        Топлинни обработки, включително пастьоризация. Нагряване до необходимата температура за отстраняване на дрождите и бактериите.
                     
                  
                  
                     
                  
               
                     
                        9
                     
                  
                  
                     
                        Избистряне
                     
                  
                  
                     
                        Да се отстранят неразтворимите компоненти
                     
                  
                  
                     
                        Употреба на следните технологични спомагателни вещества:
                     
                     
                        -ядивен желатин
                     
                     
                        -растителни белтъци от пшеница и грах
                     
                     
                        -рибен клей
                     
                     
                        -казеин и калиеви казеинати
                     
                     
                        -яйчен албумин
                     
                     
                        -бентонит
                     
                     
                        -силициев диоксид във формата на гел или колоиден разтвор
                     
                  
                  
                     
                  
               
         
         
            
                  
                     (1)
                  Регламент (ЕО) № 606/2009 на Комисията от 10 юли 2009 г. относно определяне на някои правила за прилагане на Регламент (ЕО) № 479/2008 на Съвета по отношение на категориите лозаро-винарски продукти, енологичните практики и приложимите ограничения (ОВ L 193, 24.7.2009 г., стр. 1).